OpenLLM-France/wikimedia huggingface dataset:
# Victorinox

Victorinox és una empresa de navalles, amb seu al poble d'Ibach a Suïssa. La companyia es va fundar el 1884. És coneguda, sobretot, per les anomenades "navalles suïsses", amb multitud de petites eines plegables.

## Galeria

* Victorinox Swiss Army knife
* Victorinox Multitool mit Bits.
* Victorinox Cybertool mit blauen Griffschalen.
* Victorinox Presentation Master
* Victorinox Automatik Uhr.

## Referències

* ↑ Cult. Iconos de una generación (paper) (en castellà). Madrid: Edimat libros, 2008, p. 158-159. ISBN 978-84-9794-079-5 [Consulta: 28 octubre 2014].

## Vegeu també

* Navalla suïssa
* Ganivet balístic

## Enllaços externs

* Victorinox - Lloc web oficial
# Filòstrat (orador)

Filòstrat (en llatí Philostratus, en grec Φιλόστρατος) va ser un orador grec, i segons diu ell mateix era fill de Ver.
Ensenyava retòrica a Atenes, d'on potser era natural, però el seu origen és incert. Va viure a la meitat del segle i, en temps de Neró. Va escriure diverses obres de retòrica i també quaranta-tres tragèdies i tretze comèdies, i uns tractats titulats Γυμναστικόν, Νέρωνα, Θεατήν, un d'ells sobre Neró.

## Referències

* ↑ [https://quod.lib.umich.edu/m/moa/acl3129.0003.001/331?page=root;rgn=full+text;size=100;view=image;q1=PhilostratusSmith,+William+(ed.).+Dictionary+of+Greek+and+Roman+biography+and+mythology.+Vol.+III.++Boston:+Little,+Brown+&+Comp.,+1867,+p. 323. ]
# Maria Pilar Perea Sabater

Maria Pilar Perea Sabater (Barcelona, 1960) és una filòloga catalana i catedràtica de dialectologia catalana i història de la llengua catalana a la Universitat de Barcelona. S'ha especialitzat en descripció lingüística, dialectologia i morfofonologia verbal, i ha desenvolupat estudis relacionats amb la història de la llengua catalana, així com estudis sobre el treball d'Antoni Maria Alcover i Francesc de Borja Moll. Participa en la xarxa temàtica de Variació lingüística, coordinada per la Universitat de Barcelona, i de Gramàtica teòrica, coordinada per la Universitat Autònoma de Barcelona. Ha editat la primera proposta d'atles informatitzat a Catalunya, "La flexió verbal en els dialectes catalans". Les dades i els mapes (2001). El 2003 va obtenir un dels Premis 31 de desembre.

## Obres

* Compleció i ordenació de "La flexió verbal en els dialectes catalans" d'A. M. Alcover i F. de B. Moll (1999)
* Complements a "La flexió verbal en els dialectes catalans" (1999)
* Els dietaris de les eixides filològiques de mossèn Alcover (2001)

## Enllaços externs

* Currículum
# Pseudophryne guentheri

Pseudophryne guentheri és una espècie de granota que viu a Austràlia.

## Referències

* Hero, J.-M. & Roberts, D. 2004. Pseudophryne guentheri. Llista Vermella d'Espècies Amenaçades de la UICN 2006. Consulta: 23 d'abril del 2008.
# Prolatilus jugularis

Prolatilus jugularis és una espècie de peix de la família dels pingüipèdids i l'única del gènere Prolatilus.

## Etimologia

Prolatilus prové del mot grec pro (davant de) i del mot llatí latus (ample).

## Descripció

El cos (fusiforme i cobert d'escates ctenoides) fa 40 cm de llargària màxima, 199 g de pes i és de color marró amb set bandes transversals de color negre brillant als flancs; el dors, el cap i l'aleta caudal de color negre brillant; i el ventre, els llavis i l'extrem posterior de les aletes pelvianes de color blanc argentat. Cap truncat formant gairebé un angle recte. 4 espines i 27-29 radis tous a l'aleta dorsal i 2 espines i 19-22 radis tous a l'anal. Aleta caudal subtruncada. Aleta anal blanca argentada amb algunes taques negres. Aleta dorsal més fosca que l'anal. Aletes dorsal i anal allargades. Aletes pectorals amples i d'inserció lateral. Aletes pelvianes allargades i d'inserció toràcica. Absència de dents al vòmer i als ossos palatins. Línia lateral més o menys recta i ben marcada.

## Alimentació

Menja crustacis, poliquets i peixets i el seu nivell tròfic és de 3,7.

## Depredadors

A Xile és depredat per Pinguipes chilensis.

## Hàbitat i distribució geogràfica

És un peix marí, d'aigua dolça i salabrosa; demersal i de clima subtropical (11°S-44°S, 82°W-70°W), el qual viu al Pacífic sud-oriental: els fons sorrencs i rocallosos des d'Huacho (el Perú) fins a la província de Chiloé (Xile).

## Observacions

És inofensiu per als humans.

## Referències

* ↑ Norman, J. R., 1937. Coast fishes. Part II. The Patagonian region. Discovery Reports. V. 16: 1-150, Pls. 1-5.
* 1 2 Catalogue of Life (anglès)
* ↑ The Taxonomicon (anglès)
* ↑ Romero, P., 2002. An etymological dictionary of taxonomy. Madrid (Espanya).
* ↑ Rosa, I. L. i R. S. Rosa, 1997. Systematic revision of the South American species of Pinguipedidae (Teleostei, Trachinoidei). Revta. Bras. Zool. 14(4):845-865.
* ↑ Medina, M., M. Araya i C. Vega, 2004. Alimentación y relaciones tróficas de peces costeros de la zona norte de Chile. Invest. Mar. 32(1):33-47.
* 1 2 3 4 5 FishBase (anglès)
* ↑ Línea de pesca en Chile Arxivat 2012-12-30 a Wayback Machine. (castellà)
* ↑ Sea Around Us (anglès)
* ↑ González, P. i C. Oyarzún, 2003. Diet of the Chilean sandperch, Pinguipes chilensis (Perciformes, Pinguipedidae) in the southern Chile. J. Appl. Ichthyol. 19(6):371-375.
* ↑ FishBase (anglès)
* ↑ Chirichigno, N. F., 1974. Clave para identificar los peces marinos del Perú. Inf. Inst. Mar Perú (44):387 p. Pàg. 346.
* ↑ Chirichigno, N., 1980. Clave para identificar los peces marinos del Perú. IMARPE Informe (44). Instituto del Mar del Perú, Callao, el Perú.
* ↑ Chirichigno F., N. i J. Vélez D., 1998. Clave para identificar los peces marinos del Perú (Segunda edición, revisada y actualizada). Instituto del Mar del Perú, Publicació especial. 1-496, 4 pls.
* ↑ All fishes of Peru Arxivat 2016-03-03 a Wayback Machine. (anglès)
* ↑ GBIF (anglès)
* ↑ All fishes of Chile (anglès)

## Enllaços externs

* AQUATAB (txec)
* BioLib (anglès)
* ION (anglès)
# Treset

En música, un treset és un grup de tres notes que s'interpreten en el temps que caldria interpretar-ne només dues. S'indica, en general, afegint una barra sobre elles amb el número 3, que és la subdivisió més feta servir, ja que també existeixen altres particions com són el sextet, el quintet, el septet, etc.
El treset és un grup de valoració especial per reducció, ja que en entrar tres en el temps de dos, les seves figures són necessàriament més ràpides. El treset s'utilitza normalment per aconseguir subdivisió ternària en compassos de subdivisió binària.

## Referències

* ↑ «Què és el treset?». Arxivat de l'original el 2019-03-23. [Consulta: 23 març 2019].
* ↑ «treset | enciclopèdia.cat». [Consulta: 19 abril 2019].
# Àngel Martínez Cervera

Àngel Martínez Cervera (nascut a Germans Sàbat, Girona, el 31 de gener de 1986), és un exfutbolista català.

## Trajectòria

Es va iniciar com a jugador de la UD Sàbat. Va passar al mític Vilobí i va fer el salt ràpidament al RCD Espanyol. El 31 de juliol de 2010, es va conèixer la seva cessió al Girona FC. El jugador, cedit pel RCD Espanyol va jugar en el club gironí durant la temporada 2010-2011 on va coincidir amb el seu germà José Martínez Cervera. L'estiu de 2011 fitxa pel Blackpool FC desvinculant-se del club periquito.

## Palmarès

| Títol | Club | País | Any |
| Copa del Rei Juvenil | RCD Espanyol Juvenil | Espanya | 2003-2004 |

## Referències

* ↑ Àngel Martínez Cervera a BDFutbol
# Fitzroya

Fitzroya és un gènere de coníferes de la família de les cupressàcies (Cupressaceae). L'única espècie actualment viva és Fitzroya cupressoides, que és una conífera nativa dels Andes al sud de Xile i l'Argentina, on és un membre important del bosc temperat de Valdívia. El nom científic és en honor de Robert FitzRoy; entre els noms comuns hi ha lawal (nom Mapuche) i alerç de Xile.
És un arbre molt gros de fulla persistent, l'espècie de planta més grossa d'Amèrica del sud. Normalment arriba a 40–60 m d'alt. Charles Darwin informà d'haver trobat un de 12,6 m de diàmetre de tronc.
El 1993 un espècimen de Xile es va trobar que tenia 3.622 anys essent el segon més vell arbre del món després del Great Basin Bristlecone Pine.
Se n'han trobat fulles fòssils de 35 milions d'anys a Tasmània anomenat Fitzroya tasmanensis. part de la flora antàrtica.

## Història

L'aprofitament forestal de Fitzroya a la Capitania de Xile començà el 1599 i continuà fins al 1976 quan per llei quedà prohibida.
Durant l'època colonial la fusta de Fitzroya de l'arxipèlag Chiloè era molt valorada i els trossos es feien servir com a moneda anomenada "real de alerce".

## Referències

* ↑ «Noms de plantes. Corpus de fitonímia catalana | TERMCAT». [Consulta: 2 febrer 2023].
* ↑ Lara, A. and R. Villalba. 1993. A 3620-year temperature record from Fitzroya cupressoides tree rings in southern South America. Science 260: 1104-1106.
* ↑ Hill, R. S. and Whang, S. S. 1996. A new species of Fitzroya (Cupressaceae) from Oligocene sediments in north-western Tasmania. Australian Systematic Botany 9(6): 867-875.
* ↑ Devall, M. S., B. R. Parresol and J. J. Armesto. 1998. Dendroecological analysis of a Fitzroya cupressoides and a Nothofagus nitida stand in the Cordillera Pelada, Chile. Forest Ecology and Management 108:135-145.

## Enllaços externs

* Fitzroya cupressoides at the 2011 IUCN Red List of Threatened Species
* Fitzroya cupressoides in Chilebosque (Spanish)
* Fitzroya cupressoides in Encyclopedia of the Chilean Flora (Spanish)
* Gymnosperm Database - Fitzroya cupressoides
# Maria Planas Monge

Maria Planas Monge (Barcelona, 12 de juliol de 1936) és una exjugadora i entrenadora de basquetbol catalana.
Fou jugadora de la Penya Esportiva Montserrat (PEM) en les competicions d'Educación y Descanso. S'inicià com a entrenadora amb el mateix equip, guanyant un Campionat d'Espanya de segona divisió i aconseguint l'ascens a la Primera Divisió Femenina. Tanmateix, no arribà a debutar-hi degut a les dificultats econòmiques del club barceloní i, juntament amb altres jugadores com Rosa i Mercedes Castillo, s'incorporaren al Picadero Jockey Club la temporada 1973-74.
Entre d'altres reconeixements, ha estat reconeguda com a Forjadora de la Història Esportiva de Catalunya (1997) i com a Històrica del Bàsquet Català (1999). El desembre de 2022 ingressà al Saló de la Fama de la Federació Internacional de Bàsquet, essent la primera dona de l'Estat espanyol en fer-ho.

## Palmarès

* 7 Lligues espanyoles de bàsquet femenina: 1974-75, 1975-76, 1977-78, 1986-87, 1987-88, 1988-89, 1989-90
* 6 Copes espanyoles de bàsquet femenina: 1978, 1979, 1980, 1987, 1988, 1989

## Referències

* ↑ «Maria Planas Monge». Enciclopèdia de l'esport català. Barcelona: Grup Enciclopèdia Catalana.
* ↑ «Maria Planas fa història en entrar al Hall of Fame de la FIBA». Esport3, 01-12-2022. [Consulta: 5 desembre 2022].
# Piet Oellibrandt

Petrus "Piet" Oellibrandt (Beveren, 1 de desembre de 1935 - 15 de juny de 2014) va ser un ciclista belga que fou professional entre 1958 i 1967. Durant la seva carrera esportiva aconseguí una quarantena de victòries, destacant tres edicions del Grote Scheldeprijs i un campionat de Bèlgica en ruta.

## Palmarès

* 1959
** Campió de Bèlgica en ruta
* 1960
** Campió de Bèlgica de persecució
** 1r al Grote Scheldeprijs
* 1961
** Campió de Bèlgica de persecució
** 1r a l'Omloop Mandel-Leie-Schelde
* 1962
** Campió de Bèlgica de persecució
** 1r al Grote Scheldeprijs
* 1963
** 1r al Grote Scheldeprijs
* 1966
** 1r al Gran Premi Gran Premi 1r de maig d'Hoboken

## Referències

* ↑ «‘Peet’ Oellibrandt (78) verliest strijd tegen kanker» (en neerlandès). Gva.be. [Consulta: 1r juliol 2014].

## Enllaços externs

* Fitxa de Piet Oellibrandt a sitiodeciclismo.net
# Pseudophryne coriacea

Pseudophryne coriacea és una espècie de granota que viu a Austràlia.

## Referències

* Hero, J.-M., Robertson, P., Lemckert, F., Clarke, J. & Meyer, E. (2004). Pseudophryne coriacea. Llista Vermella de la UICN, Unió Internacional per a la Conservació de la Natura, 2006. Consultat el 23 d'abril del 2008 (en anglès). IUCN
# Vinhais

Vinhais és un municipi portuguès, situat al districte de Bragança, a la regió del Nord i a la subregió de l'Alt Trás-os-Montes.L'any 2006 tenia 10.583 habitants. Es divideix en 35 freguesies. Limita al nord i oest amb Galícia, a l'est amb Bragança, al sud amb Macedo de Cavaleiros i Mirandela i a l'oest amb Valpaços i Chaves.

## Població

Població del concelho de Vinhais (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 6084 | 10697 | 19842 | 19525 | 26577 | 16142 | 12727 | 10646 | 10051 |

## Freguesies

* Agrochão
* Alvaredos
* Candedo
* Celas
* Curopos
* Edral
* Edrosa
* Ervedosa
* Fresulfe
* Mofreita
* Moimenta
* Montouto
* Nunes
* Ousilhão
* Paçó
* Penhas Juntas
* Pinheiro Novo
* Quirás
* Rebordelo
* Santa Cruz
* Santalha
* São Jomil
* Sobreiró de Baixo
* Soeira
* Travanca
* Tuizelo
* Vale das Fontes
* Vale de Janeiro
* Vila Boa de Ousilhão
* Vila Verde
* Vilar de Lomba
* Vilar de Ossos
* Vilar de Peregrinos
* Vilar Seco de Lomba
* Vinhais
# Èsnids

* «Espiadimonis» redirigeix aquí. Vegeu-ne altres significats a «Espiadimonis (mitologia)».
Els èsnids (Aeshnidae) o espiadimonis són una família d'odonats anisòpters. Tenen l'abdomen llarg i prim, amb colors lluents i virolats. També presenten quatre ales llargues i estretes, diferents entre si (d'aquí l'apel·latiu «anisòpters»), alhora que tenen uns ulls compostos molt grossos. Volen prop de l'aigua i les larves són aquàtiques. La bellesa d'aquests insectes és gairebé efímera en el seu estat adult, atès que llur vida oscil·la entre unes poques setmanes i fins a dos o tres mesos.

## Èsnids de Catalunya

Les 10 espècies següents d'èsnids viuen a Catalunya:
* Espiadimonis tardorenc (Aeshna mixta)
* Espiadimonis blau (Aeshna affinis)
* Espiadimonis ataronjat (Aeshna isoceles)
* Espiadimonis de fanal (Aeshna cyanea)
* Espiadimonis de mollera (Aeshna juncea)
* Emperador blau (Anax imperator)
* Emperador menor (Anax parthenope)
* Emperador divagant (Anax ephippiger)
* Estiracabells (Brachytron pratense)
* Espectre clar (Boyeria irene)

## Referències

* ↑ «Oxygastra, grup d'estudi dels odonats de Catalunya». Arxivat de l'original el 2016-01-17. [Consulta: 1r gener 2016].

## Enllaços externs

* Noms dialectals de l'espiadimonis a l'atles ALDC
* Algunes fotografies i noms d'insectes, incloent-hi espiadimonis i libèl·lules Arxivat 2005-03-27 a Wayback Machine.
* Noms de l'espiadimonis a l'Aragó catalanòfon
# Fitzgerald (Geòrgia)

Fitzgerald és una població dels Estats Units a l'estat de Geòrgia. Segons el cens del 2000 tenia 8.758 habitants.

## Demografia

Segons el cens del 2000, Fitzgerald tenia 8.758 habitants, 3.448 habitatges, i 2.210 famílies. La densitat de població era de 466,4 habitants/km².
Dels 3.448 habitatges en un 31,2% hi vivien nens de menys de 18 anys, en un 36,3% hi vivien parelles casades, en un 23,1% dones solteres, i en un 35,9% no eren unitats familiars. En el 31,8% dels habitatges hi vivien persones soles el 14,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3,12.
Per edats la població es repartia de la següent manera: un 28,3% tenia menys de 18 anys, un 9,6% entre 18 i 24, un 25,7% entre 25 i 44, un 20,6% de 45 a 60 i un 15,8% 65 anys o més.
L'edat mediana era de 35 anys. Per cada 100 dones de 18 o més anys hi havia 78,2 homes.
La renda mediana per habitatge era de 20.805 dòlars i la renda mediana per família de 26.577 dòlars. Els homes tenien una renda mediana de 26.674 dòlars mentre que les dones 17.211 dòlars. La renda per capita de la població era de 12.775 dòlars. Entorn del 26,7% de les famílies i el 31,6% de la població estaven per sota del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fitzgerald». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Fitzgerald». American Fact Finder. Oficina del Cens dels Estats Units, 12-01-2010.
# Maria Pilar Barceló Obregón

Maria Pilar Barceló Obregón (Barcelona?, 1963) és una nedadora catalana, ja retirada.
Membre del Club Natació Barcelona, s'especialitzà en proves de mig fons i fons. Es proclamà campiona de Catalunya en cinc ocasions entre 1979 i 1981, dos en 400 m i tres en 800 m lliures. També guanyà el Gran Premi de Pascua de 1978 i la 52a edició de la Travessia al Port de Barcelona de 1979.

## Palmarès

* 1 Campionat de Catalunya en 400 m lliures: 1980
* 2 Campionats de Catalunya en 800 m lliures: 1980 i 1981
* 1 Campionat de Catalunya d'hivern en 400 m lliures: 1979
* 1 Campionat de Catalunya d'hivern en 800 m lliures: 1979

## Referències

* ↑ «Maria Pilar Barceló Obregón». Enciclopèdia de l'esport català. Barcelona: Grup Enciclopèdia Catalana.
* ↑ Santos, Miguel Angel. «François Ventury y Pilar Barceló, nuevos reyes de la travesía al puerto». Mundo Deportivo, 24-09-1979. [Consulta: 29 agost 2021].
# Pseudophryne occidentalis

Pseudophryne occidentalis és una espècie de granota que viu a Austràlia.

## Referències

* Hero, J.-M. & Roberts, D. 2004. Pseudophryne occidentalis. Llista Vermella d'Espècies Amenaçades de la UICN 2006. Consulta: 23 d'abril del 2008.
# Prohibido

Prohibido és una pel·lícula documental de l'Argentina filmada en colors dirigida per Andrés Di Tella sobre el seu propi guió basat en una recerca de Roberto Barandalla que es va estrenar el 2 de maig de 1997 i que recull entre altres testimoniatges els de Norma Aleandro, Beatriz Sarlo, Osvaldo Bayer i Eduardo Pavlovsky.

## Sinopsi

Retrat de la persecució de diversos intel·lectuals en el període que va des del derrocament de María Estela Martínez de Perón fins a la Guerra de les Malvines.

## Testimoniatges

* Norma Aleandro
* Beatriz Sarlo
* Osvaldo Bayer
* Eduardo Pavlovsky
* Mariano Grynberg
* Ricardo Piglia
* Alberto Ure
* Pedro Villani
* Jacobo Timerman
* Kive Staiff
* Horacio Guarany
* Douglas Vinci

## Comentaris

Juan José Minatel a Sin Cortes va escriure:
| « | «El film conjuga diverses línies narratives però sempre basades en els relats que ofereixen els entrevistats; alguns lamentablement, sonen massa parcials i altres censurats -en el millor sentit de la paraula- per l'autor, ja que no podem concebre, per exemple, que Osvaldo Bayer només hagi aportat el que mostra la pantalla.» | » |
Jorge García a El Amante del Cine va opinar:
| « | «Un còctel d'opinions que dilueix el problema central i sembla més que res un treball destinat a promocionar la figura de Pacho O’Donnell com a banderer del ressorgiment cultural argentí.» | » |
AO a La Razón va opinar:
| « | «Des de diferents trinxeres polítiques es reclamarà segurament al film de Di Tella per determinats subratllats o absències, però en temps en què es proclama l'oblit com a gest de salut, Prohibido acciona una poderosa alarma per totes aquelles consciències que creïn a la cultura un camp a saldo dels autoritaris.» | » |
Manrupe i Portela escriuen:
| « | «En la seva parcialitat, imprescindible revisió de la cultura argentina durant els anys de la dictadura…Inclou fragments de diverses pel·lícules argentines dels anys 70’ i 90’.» | » |

## Nominació

La pel·lícula va estar entre les candidates seleccionades per l'Asociación de Cronistas Cinematográficos de la Argentina pel Premi Cóndor de Plata 1998 a la Millor Opera Prima.

## Notes

* 1 2 3 4 Manrupe i Portela, 2003, p. 199-200.

## Referències

* Manrupe, Raúl. Un diccionario de films argentinos II 1996-2002. Buenos Aires: Editorial Corregidor, 2003, p. 199-200. ISBN 950-05-1525-3.

## Enllaços externs

* Informació sobre Prohibido a Cine Nacional
# Txeguet

Txeguet, rus: Чегет (en sentit estricte, fa referència al nom d'una muntanya de la regió russa de Kabardino Balkaria) és un maletí nuclear que forma part del sistema automàtic de comandament i control de les Forces Nuclears Estratègiques russes (el seu nom en codi és Kazbek).
El sistema es va posar en funcionament l'any 1983, durant el curt període de govern de Iuri Andrópov. El primer líder soviètic que va començar a estar acompanyat d'oficials amb un "maletí nuclear" fou Konstantín Txernenko el 1984.
Està connectat amb un sistema especial de comunicacions xifrat de nom en clau Kavkaz (“Caucas”), el qual permet “suportar la comunicació entre alts funcionaris del govern mentre estiguin prenent la decisió sobre si haurien d'usar armes nuclears, el que a la vegada està connectat a Kazbek, el qual arriba a tots els individus i agències involucrades en el comandament i control de l'arsenal nuclear estratègic del país.
El president rus en exercici té un Txeguet a mà en tot moment. També se sol assumir, encara que se sap amb certesa, que també se solen despatxar alguns “maletins nuclears” al Ministeri de Defensa de Rússia, així com al tinent general al comandament de l'Estat Major Conjunt de la nació.
L'Estat Major rep el senyal i iniciaria un hipotètic (contra)atac atòmic devastador, a partir del pas dels codis d'autorització respectius complexos de llançament de coets nuclears o a plataformes de llançament de míssils individuals de ICBMs (míssils balístics intercontinentals).
Igual que el que succeeix amb el maletí nuclear nord-americà (conegut com a nuclear football en l'argot polític dels Estats Units), el maletí nuclear rus s'ha convertit en símbol de l'autoritat presidencial.

## Referències

* ↑ «О дискуссии по поводу планов создания ОГК ССС: Не все так однозначно - комментарий И.В. Сутягина». Arxivat de l'original el 2007-12-25. [Consulta: 28 març 2017].
* ↑ Víktor Baranets. «Приключения ядерного чемоданчика // Aventures d'un maletí nuclear» (en rus). Komsomólskaia Pravda, 06-06-2014. [Consulta: 16 gener 2021].
* ↑ Mikhail Tsypkin, Adventures of the 'Nuclear Briefcase': A Russian document analysis (volum III, número 9, setembre del 2004
* ↑ Alexander Golts, A 2nd briefcase for Putin, The Moscow Times, 20 de maig de 2008.
# Fernando Rapallini

Fernando Andrés Rapallini (La Plata, Buenos Aires; 28 d'abril de 1978) és un àrbitre internacional de futbol argentí, que arbitra a la Primera Divisió d'Argentina. Per la seva condició d'àrbitre FIFA, dirigeix partits corresponents a Copa Libertadores d'Amèrica i Copa Sud-americana.

## Arbitratge

El seu debut en Primera va ser l'any 2011, dirigint el partit entre Godoy Cruz i All Boys, amb victòria pels de Mendoza per 1 a 0. Està adherit a l'AAA. Un dels seus partits més polèmics va ser quan li va tocar dirigir el Clàssic d'Avellaneda pel Campionat argentí de primera divisió 2014. En aquest partit va assenyalar un tir lliure per a Independiente per una infracció de Diego Milito que no va ser tal. L'acció va derivar en l'obertura del marcador per als locals. Tampoc va expulsar Cristian Tula després d'un cop de colze contra Ricardo Centurión, i no va sancionar un clar penal de Leandro Grimi a Sebastián Penco.
El 17 de juny de 2021 va ser l'àrbitre principal del partit Ucraïna - Macedònia corresponent a la fase de grups de l'Eurocopa 2021, convertint-se en el primer àrbitre no europeu de la història a dirigir en aquest certamen. Va completar una bona actuació sancionant dos penals correctament (un amb assistència del VAR) i va anul·lar de manera encertada un gol de Goran Pandev per posició avançada.

## Referències

* ↑ El árbitro Rapallini será parado por su actuación en el clásico de Avellaneda
* ↑ Histórica participación del árbitro argentino Fernando Rapallini en la Eurocopa
* ↑ Buen debut de Rapallini en la Eurocopa
# Masahiro Hamazaki

Masahiro Hamazaki (Prefectura d'Osaka, 14 de març de 1940 - 10 d'octubre de 2011) fou un futbolista japonès que disputà dos partits amb la selecció japonesa. Va guanyar el bronze en els Jocs Olímpics de Mèxic 1968.

## Referències

* ↑ 「訃報：浜崎昌弘さん　71歳＝サッカー元日本代表GK」毎日新聞東京版（20項
* ↑ «Masahiro Hamazaki». Olympedia. [Consulta: 2 abril 2023].

## Enllaços externs

* Japan National Football Team Database
# Pere Crisolà

Pere Crisolà (Petrus Chrysolanus o Grosolanus, Pétros Πέτρος) fou bisbe de Milà el 1110 i abans havia estat bisbe a altres seus menys importants. Fou enviat pel papa Pasqual II en missió a l'emperador Aleix I Comnè.
Va escriure:
Πρὸς τὸν τὸν βασι λέα λέα κύριον ̓Αλέξιον τὸν Κομνηνόν λόγος, κ. τ. λ. Ad Imperatorems Domninum Alexium Comnenum Oratio, &c.